Communitas » Geloofsvormende en –versterkende retraites en geloofsreise
TuisbladTaakspanne Predikante begeleiding Geloofsvormende en –versterkende retraites en geloofsreise
Stil in die teenwoordigheid van God
In gesprek met geloofsgenoot
Identifiseer en inoefening van geloofsdissipline
Verskeidenheid van retraites (Slegs waarvoor ons uitgewerkte materiaal het)
a) Titel: Ons Vader wat in die hemel is
Tydsduur: Dit kan as ‘n naweek retraite aangebied word, óf as ‘n driedag retraite
Formaat: Maak gebruik van stiltye, luistergroepe (kleingroep) en grootgroep-besprekings
b) Titel: Kolossense
Tema: Die boek word in sy geheel deurgelees en deurgebid
Kolossense word in drie dele aan die orde gestel:
Kol 1:1 – 2:5 Christus in en met gelowiges
Kol 2:6 – 3:4 Leef in verbondenheid met Christus
Kol 3:5 – 4:18 Liefde as ‘n andersoortige leefwyse
Tydsduur: Driedag-retraite of naweek-retraite
Materiaal: Beskikbaar by Communtas
c) Titel: Wees barmhartig soos julle Vader
Tema: Die vraag na dissipelskap. Die aanleer en inoefening van geloofsgewoontes
Die begrip, barmhartigheid, klink so bekend en algemeen maar ons sien so min daarvan rondom ons. Die teendeel is eerder waar en ons sien baie mense ly, honger, siek, gemolesteer, verkrag, arm. Om barmhartig te wees, is ‘n radikale oproep wat tot ons kom. Só radikaal en onverdiend soos God se barmhatrigheid teenoor mense.
Om barmhartig te wees, kan ‘n leefwyse wees. Die inoefen van geloofsgewoontes help ons daarmee.
Tydsduur: Naweek-retraite of driedag-retraite
Formaat: Meditatiewe retraite; maak gebruik van stiltye, luistergroepe (kleingroep) en grootgroep-besprekings
d) Titel: In Groot Geselskap
Materiaal: Beskikbaar by Communitas; Leiersgids en Deelnemersgids
Aanbieder: Leraar of reël by Communitas
e) Titel: Tussen Pole van Vlees en Gees
Tema: Hierdie retraite wil gelowiges help om hul eie worsteling met heiligmaking, veral in hul verhouding tot hulleself, hulle naaste en met die Here, te verstaan en te oorwin
Daar is drie bewegings waarbinne ons lewens fluktueer:
Van eensaamheid na innerlike vrede; ons verhouding tot onsself
Van vyandskap tot gasvryheid; ons verhouding met ander mense
Van mag na broosheid; ons verhouding met God
Tydsduur: Naweek-retraite of vierdag-retraite
Formaat: Meditatiewe retraite; maak gebruik van stiltye, luistergroep (kleingroep) en grootgroep
f) Titel: Van Vrees na Vertroue
Tydsduur: Naweek-retraite of ‘n vierdag-retraite
Formaat: Meditatiewe retraite; maak gebruik van stiltye, luistergroepe (kleingroep) en grootgroep
g) Titel: Gebore as ‘n Metgesel
Tema: ‘n Metgesel vir God se mense: Opleiding van geestelike begeleiers
Hierdie program wil gelowiges help om gestruktureerd na te dink oor en vry te kom van die houvas wat negatiewe gedagtes en sonde op hulle lewe het. Ons help mekaar met die geloofsgewoontes sodat ons ander gelowiges daarmee kan help.
Geloofsgewoontes van die hart, kop, hand en oog (misterie).
Formaat: Leierskap-/Meditatiewe retraite; maak gebruik van stiltye, luistergroepe (kleingroep) en grootgroep
h) Titel: Visie en Bediening
Tema: Maak jou visie vir jou lewe en jou bediening waar
Help mekaar om ons programme só te bestuur dat ons selfvervulling ervaar omdat ons by die visie van ons lewe uitkom. In die proses vind jy balans in jou werk, asook balans tussen jou werk en die ander aspekte van jou lewe.
Die beginsels van Covey se 7 Habits word bygewerk.
Formaat: Leierskap- /Meditatiewe retraite; maak gebruik van stiltye, luistergroep (kleingroep) en grootgroep
I) Titel: Spiritualiteit en Persoonlikheidsgroei
Tema: Ek, die unieke ek, en my belewing van God
In hierdie retraite word aandag gegee aan jou persoonlikheisprofiel (MBTI).
Jou persoonlikheid en spiritualiteitsvoorkeure.
Spiritualiteit as persoonlike groei.
Die invloed van jou spiritualiteitsvoorkeure op verhoudings.
Formaat: Leierskap-/Meditatiewe retraite; maak gebruik van stiltye, luistergroep (kleingroep) en grootgroep
j) Titel: Spanbou-Retraite vir Ringsleraars (of Medeleraars)
Tema: Ons is die liggaam van Christus; Ringsleraars (en Medelaaars) vorm ‘n span
Ons is nie net die liggaam van Christus wanneer ons in ‘n erediens saam is óf Bybelstudie doen óf aan ‘n projek saam werk nie. Ons vorm ook die liggaam van Christus wanneer ons leierskaps- en bestuursfunksies vervul.
Die Here gee aan mense veskillende gawes om die gemeente te dien. Dit geld ook vir die verskillende leierskapsfunksies. Die Here gee mense vir ‘n gemeente en vir ‘n ring met hierdie verskillende gawes.
Tydsduur: Vierdag-retraite; alternatiewe reëlings (tydsduur) word onderhandel vir Medelaraars
Formaat: Leierskap- /Meditatiewe retraite; maak gebruik van Stilte, luistergroep (kleingroep), kollega-span, grootgroep
k) Titel: Roepings-retraite vir Leraars (en Gemeenteleiers)
Jou roeping as leraar (geestelike leier) is seker een van die kosbaarste en mees bepalende gebeure in jou lewe. Omdat dit so ‘n persoonlike saak is, praat ons dikwels nie met mekaar daaroor nie. Tog is dit goed dat ons van tyd tot tyd weer stil raak voor God en met mekaar oor ons roeping praat.
Tydsduur: Drie- tot vierdag-retraite
Formaat: Roeping- en leierskap retraite; maak gebruik van stilte, luistergroepe (kleingroep) en grootgroep
Materiaal: Deelnemersgids beskikbaar
l) Titel: Koeltebome van God se genade
Tema: ‘n Kursus oor Erediensspiritualiteit
Daar is vier verskillende spiritualiteitstyle tussen mense en daaromp ook teenwoordig in jou gemeente. Hoe word daar in ‘n gemeente en erediens aan erkenning gegee? Hierdie is ‘n praktiese kursus wat jou help om dit te verstaan en toe te pas.
Formaat: Voorganger en deelnemende gesprek
m) Titel: Projek Eksodus
Tema: ‘n Geestelike reis om te ontdek wat God se plan met ons lewens is
Projek Eksodus is ‘n proses wat ontwerp is om volwassenes van alle ouderdomme te help om sinvol te ontdek wat dit is om God se pelgrims te wees, óf vir die eerste keer, óf by hernuwing.
Ons praat van ‘n projek want dit kan op baie wyses gebruik word: ‘n korttermyn-groep wat dit uit-probeer, ‘n nuwe groep wat dit as vertrekpunt gebruik, of ‘n reedsbestaande groep. Dit kan ook aangepas word in terme van tyd: ‘n groep wat een uur per week vir nege weke lank ontmoet, ‘n naweek-wegbreek, ‘n groep wat twee uur per week vir ses weke lank ontmoet, óf dan ook verskillende kombinasies van al die voorbeelde.
Tydsduur: Verskeie moontlikhede soos bo bespreek
n) Titel: Geestelike Dissiplines – 100 Dae
Tema: Seisone van die lewe waarin ons gevorm word in die volheid van menswees
Die deelnemer kry die geleentheid om geestelike, emosionele en fisiese gewoontes wat vir sy/haar lewenoodsaaklik is, te identifiseer en in te oefen.
Elke deelnemer word deel van ‘n kleingroep van vier. Die viertal hou mekaar verantwoordbaar vir die volgende 100 dae waarin die gewoontes ingeoefen word.
Tydsduur: Twee dae
Formaat: Selfontdekkend en deelnemende gesprek
o) Titel: Communitas geloofsreis vir Gemeentes
p) Titel: Geloofsreis vir Predikante
Tema: Geloofsvorming is ‘n lewenslange reis saam met Jesus. Dit impliseer ‘n proses van radikale innerlike transformasie wat uitloop op diens aan die naaste en die skepping.
Groter emosionele gesondheid
Kontakpersone: Pierre Goosen; goosen@sun.ac.za; Joanie Batt; jcab@sun.ac.za; tel 021-808 3382
Mede–Begeleiers: Riaan van der Merwe; Gys van Schoor; Jannie Hougaardt; Wilhelm Burger; Marié Britz